Төсөл 2024.09.11

Төлөөлөн удирдах зөвлөлийн

2024 оны ...... дугаар сарын ......-ний өдрийн

... дугаар тогтоолын ....дүгээр хавсралт

**“МОНГОЛЫН ХӨРӨНГИЙН БИРЖ” ХК-ИЙН**

**ҮНЭТ ЦААС ГАРГАГЧААС ОЛОН НИЙТЭД ХҮРГЭХ МЭДЭЭЛЛИЙН ЖУРАМ**

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

**ҮНЭТ ЦААС ГАРГАГЧААС ОЛОН НИЙТЭД ХҮРГЭХ МЭДЭЭЛЛИЙН ЖУРАМ**

[НЭГ.НИЙТЛЭГ ҮНДЭСЛЭЛ 2](#_Toc176943429)

[ХОЁР.НИЙТЭД МЭДЭЭЛЭХ ҮЙЛ АЖИЛЛАГАА 4](#_Toc176943430)

[Бирж ба үнэт цаас гаргагчийн харилцаа 4](#_Toc176943431)

[Мэдээллийг нийтэд хүргэх 4](#_Toc176943432)

[Үнэт цаас гаргагчийн цахим хуудас 5](#_Toc176943433)

[ГУРАВ.МЭДЭЭЛЛИЙН ИЛ ТОД БАЙДАЛ 5](#_Toc176943434)

[Үнэт цаас гаргагчийн нийтэд мэдээлэх хугацаат мэдээлэл 5](#_Toc176943435)

[Үнэт цаас гаргагчийн тухай бүр нийтэд мэдээлэх мэдээлэл 7](#_Toc176943436)

[ДӨРӨВ.ХЯНАЛТ, ХАРИУЦЛАГА 8](#_Toc176943437)

[ТАВДУГААР БҮЛЭГ.МАРГААН ШИЙДВЭРЛЭХ 9](#_Toc176943438)

Төсөл 2024.09.12

Төлөөлөн удирдах зөвлөлийн

2024 оны ...... дугаар сарын ......-ний өдрийн

... дугаар тогтоолын ....дүгээр хавсралт

**“МОНГОЛЫН ХӨРӨНГИЙН БИРЖ” ХК-ИЙН**

**ҮНЭТ ЦААС ГАРГАГЧААС ОЛОН НИЙТЭД ХҮРГЭХ МЭДЭЭЛЛИЙН ЖУРАМ**

**НЭГ.НИЙТЛЭГ ҮНДЭСЛЭЛ**

* 1. Энэхүү журмын зорилго нь үнэт цаас гаргагчаас хөрөнгө оруулагч, хувьцаа эзэмшигчдэд хөрөнгө оруулалтын шийдвэр гаргахад шаардлагатай мэдээлэл болон үнэт цаасны үнэ ханшид нөлөөлөх бусад мэдээллийг тогтоосон хугацаанд олон нийтэд ил тод нээлттэй хүргэхтэй холбогдсон харилцааг зохицуулахад оршино.
  2. Монгол Улсын Компанийн тухай хууль, Үнэт цаасны зах зээлийн тухай хууль, Санхүүгийн зохицуулах хороо (цаашид “Хороо” гэх) болон “Монголын хөрөнгийн бирж” ХК (цаашид “Бирж” гэх)-иас батлан гаргасан журмын дагуу үнэт цаасаа Биржийн бүртгэлд бүртгүүлсэн үнэт цаас гаргагч, түүний Төлөөлөн удирдах зөвлөл (цаашид “ТУЗ” гэх)-ийн дарга, гишүүн, компанийн эрх бүхий албан тушаалтан, ТУЗ-ийн нарийн бичгийн дарга нар энэ журмыг дагаж мөрдөнө.
  3. Журмыг хэрэгжүүлэхдээ хууль дээдлэх, ил тод, бодитой, үнэн зөв, шуурхай байх зарчмуудыг баримтална.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* 1. Биржид давхар болон хоёрдогч бүртгэл хийлгэсэн гадаад улсын хөрөнгийн биржид бүртгэлтэй этгээдийн хувьд энэхүү журмыг дагаж мөрдөх хэдий ч Биржийн “Үнэт цаасны бүртгэлийн журам”-д заасан хөнгөлөлт, чөлөөлөлтийг эдлэх боломжтой.
  2. Энэхүү журамд тусгагдсан нэр томьёог Монгол улсын Иргэний хууль, Компанийн тухай хууль, Үнэт цаасны зах зээлийн тухай хууль болон Хороо, Биржийн журамд заасан утгаар ойлгох ба тэдгээрт тайлбарлагдаагүй нэр томьёог дараах байдлаар ойлгоно.
     1. “бүртгэлтэй үнэт цаас гаргагч” гэж биржид үнэт цаасаа бүртгүүлсэн аливаа хуулийн этгээдийг;
     2. “албан байдлаар харилцах” гэж энэхүү журмыг хэрэгжүүлэхэд оролцогч этгээдүүд нь хоорондоо харилцахдаа цаасан болон цахим хэлбэрээр албан бичиг, мэдэгдэл илгээхийг;
     3. “тогтвортой хөгжлийн менежмент” гэж компанийн бизнесийн болон дотоод үйл ажиллагааг тогтвортой хөгжил, үйлдвэрлэл, үйлчилгээний зарчмуудтай нийцүүлэхэд шаардлагатай удирдлагын систем (засаглал, бодлого, журам, хариуцсан ажилтан, сургалт, хяналт)-ийг цогцоор нь бүрдүүлэхийг;
     4. “үнэт цаасны үнэ ханш, арилжааны хэмжээнд мэдэгдэхүйц нөлөөлж болох мэдээлэл” гэж боломжит хөрөнгө оруулагчийн хөрөнгө оруулалтын шийдвэр гаргалтдаа ашиглах магадлалтай үнэт цаас гаргагчийн үйл ажиллагаатай холбоотой томоохон үйл явдал, хэлцэл гүйлгээг;

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* + 1. “үнэт цаас гаргагчийн бизнесийн үйл ажиллагаатай холбоотой чухал үйл явдал” гэж үнэт цаас гаргагчийн өдөр тутмын буюу жирийн нөхцөл байдалд үүсэх үйл явдал, хэлцэл, гүйлгээ хамаарахгүй бөгөөд үнэт цаас гаргагчийн үйл ажиллагаа, үр дүнд томоохон өөрчлөлт оруулах үйл явдал, хэлцэл гүйлгээг.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

**ХОЁР.НИЙТЭД МЭДЭЭЛЭХ ҮЙЛ АЖИЛЛАГАА**

**Бирж ба үнэт цаас гаргагчийн харилцаа**

* 1. Үнэт цаас гаргагчаас ирүүлж буй мэдээлэл нь Монгол хэл дээр үйлдэгдсэн байх ба энэхүү журамд заасан болон бусад шаардлагатай тохиолдолд нэмэлт мэдээллийг гадаад хэл дээр үйлдэж болно.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* 1. Үнэт цаас гаргагч нь мэдээллээ цахим болон хэвлэмэл хэлбэрээр ирүүлэх ба цахим хэлбэрээр ирүүлсэн мэдээ, баримтыг компанийн албан ёсны баримт бичигтэй адилтган үзнэ. Биржид цахим болон хэвлэмэл хэлбэрээр ирүүлэх баримт, мэдээллийг ажлын өдрийн 15 цагаас өмнө ирүүлэх бөгөөд тухайн өдрийн 15 цагаас хойш ирүүлсэн баримт, мэдээллийг дараагийн ажлын өдөрт олон нийтэд хүргэнэ.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* 1. Утсаар болон цахим шуудангаар харилцах тохиолдолд Биржээс шаардлагатай гэж үзвэл үнэт цаас гаргагчаас тухайн харилцааг нотлох буюу батлах баримт бичгийг шаардаж болно.
  2. Үнэт цаас гаргагч нь энэхүү журмын 2.3-т заасан баримт материалыг цахим болон хэвлэмэл хэлбэрээр хууль тогтоомж, журам, зааварт тогтоосон хугацаанд Биржид хүргүүлнэ.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* 1. Үнэт цаас гаргагчаас ирүүлсэн хүсэлтийн шинж чанар, ач холбогдол, цар хүрээ зэргээс хамаарч Бирж нь хариуг утсаар болон биечлэн уулзаж өгч болно.
  2. Бирж нь өөрийн цахим хуудас болон цахим шуудангаар дамжуулан холбогдох этгээдэд аливаа мэдээлэл, мэдэгдэл, шаардлага, анхааруулга зэргийг хүргүүлж болох бөгөөд түүнийг албан харилцаа үүссэнд тооцно.
  3. Компаниас хэвлэмэл болон цахим хэлбэрээр ирүүлсэн мэдээллийг хянах, хавтаст материалд хадгалах, бүртгэл хөтлөх, боловсруулах, түүнийг нийтийн хүртээл болгох ажлыг Биржийн Бүртгэл хариуцсан алба, нэгж хариуцна.
  4. Мэдээллийн сан бүрдүүлэх, түүнийг хадгалах ба мэдээллийн сангийн болон мэдээлэл хүлээн авах, түгээх үйл ажиллагааны аюулгүй, найдвартай байдлыг Биржийн Мэдээлэл технологи хариуцсан алба, нэгж хариуцна.

**Мэдээллийг нийтэд хүргэх**

* 1. Үнэт цаас гаргагчийн мэдээллийг өөрийн болон биржийн цахим хуудсанд байршуулах үүргийг үнэт цаас гаргагч компанийн ТУЗ-ийн нарийн бичгийн дарга (ТУЗ болон Гүйцэтгэх удирдлагаас томилсон ажилтан) гүйцэтгэх бөгөөд мэдээллийн үнэн зөвийг үнэт цаас гаргагч компани өөрөө бүрэн хариуцна.
  2. Компанийн ТУЗ-ийн нарийн бичгийн даргыг томилсон тухай шийдвэр болон түүний анкетыг Биржид ажлын 3 өдрийн дотор ирүүлнэ. ТУЗ-ийн нарийн бичгийн дарга нь үнэт цаас гаргагчийн тогтмол биелүүлэх үүргийн хэрэгжилтийг хангах үндсэн чиг үүрэгтэй этгээд байна.
  3. Компанийн ТУЗ-ийн нарийн бичгийн дарга нь Компанийн тухай хуулийн 75 дугаар зүйлийн 75.8-т заасан шаардлагыг хангасан байх бөгөөд мөн хуулийн 82 дугаар зүйлийн 82.2-т заасан үүргийг хүлээнэ.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* 1. ТУЗ-ийн нарийн бичгийн даргыг томилсон шийдвэрийг хүлээн авч, шаардлага хангасан гэж үзвэл Биржийн цахим хуудаст хандаж мэдээ байршуулахад ашиглах нэвтрэх нэр, нууц үг бүхий эрхийг Биржээс олгоно.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* 1. Биржийн цахим хуудаст нэвтрэх эрхийг зориулалтын бусаар ашиглах, бусдад дамжуулах, санаатай болон санамсаргүй байдлаар бусдад олгохыг хориглох бөгөөд үүнээс үүдэх хариуцлагыг компанийн ТУЗ-ийн нарийн бичгийн дарга хүлээнэ.
  2. Компани энэ журамд заасан мэдээллийг нийтэд хүргэх харилцааг зохицуулсан дотоод журам баталж, үйл ажиллагаандаа хэрэгжүүлж болно.
  3. Үнэт цаас гаргагчийн ТУЗ-ийн нарийн бичгийн дарга мэдээллийг холбогдох хууль тогтоомж болон энэ журамд заасан хугацаанд үнэн зөв, бүрэн гүйцэд мэдээлж байгаа эсэхэд үнэт цаас гаргагчийн эрх бүхий албан тушаалтнууд тогтмол хяналт тавина.
  4. Бирж нь олон үнэт цаас гаргагчийн хувьцаа эзэмшигч, оролцогч бусад этгээдээс ирүүлсэн үндэслэл бүхий гомдол, хүсэлт болон олон нийтийн мэдээллийн хэрэгсэл, цахим хуудсаар тархсан цуурхалтай холбоотойгоор үнэт цаас гаргагчаас нэмэлт мэдээлэл, тайлбар гаргуулан авч, шаардлагатай тохиолдолд олон нийтэд хүргэж болно.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* 1. Үнэт цаас гаргагчаас ирүүлсэн аливаа мэдээлэлд өөрчлөлт орсон тохиолдолд өөрчлөлт оруулах болсон шалтгаан, тайлбарыг тодорхой бичиж, өөрчлөлт орсон хугацаанаас хойш ажлын 2 өдрийн дотор албан байдлаар ирүүлнэ.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

**Үнэт цаас гаргагчийн цахим хуудас**

* 1. Үнэт цаас гаргагч нь албан ёсны цахим хуудастай байх бөгөөд цахим хуудаст хувьцаа эзэмшигчдэд зориулсан цэстэй байна.
  2. Үнэт цаас гаргагчийн цахим хуудас нь байнгын, идэвхтэй үйл ажиллагаатай байна.
  3. Үнэт цаас гаргагч нь Үнэт цаасны зах зээлд мөрдөгдөж буй холбогдох хууль, журамд заасан мэдээ мэдээллийг өөрийн болон Биржийн цахим хуудаст нэгэн зэрэг мэдээлнэ.

**ГУРАВ.МЭДЭЭЛЛИЙН ИЛ ТОД БАЙДАЛ**

# **Үнэт цаас гаргагчийн нийтэд мэдээлэх хугацаат мэдээлэл**

* 1. Үнэт цаас гаргагчийн хугацаат тайлагнал нь жил, хагас жилийн үйл ажиллагааны тайлан хэлбэртэй байна. Үнэт цаас гаргагч жилийн үйл ажиллагааны тайланг дараа жилийн 04 дүгээр сарын 30-ны өдрийн дотор, хагас жилийн тайланг дараа сарын 20-ны өдрийн дотор Биржид ирүүлнэ.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* 1. Үнэт цаас гаргагч нь санхүүгийн тайлангаа Санхүүгийн тайлагналын олон улсын стандарт (IFRS)-д нийцүүлэн үнэн зөв гаргаж жилийн эцсийн санхүүгийн тайланг дараа жилийн 02 дугаар сарын 10-ны дотор, хагас жилийн санхүүгийн тайланг дараа сарын 20-ны дотор Биржид ирүүлнэ.
  2. Хорооноос зөвшөөрөгдсөн аудитын байгууллагаар баталгаажуулсан аудитлагдсан тайланг үнэт цаас гаргагч нь тайлант жил дууссанаас хойш 04 дүгээр сарын 01-ний дотор Биржийн цахим хуудаст байршуулж олон нийтэд мэдээлнэ.
  3. Энэхүү журмын 3.1-д заасан үйл ажиллагааны тайлан, 3.2-д заасан санхүүгийн тайлан, 3.3-д заасан аудитлигдсан санхүүгийн тайланг Биржийн үнэт цаасны бүртгэлийн I ангилалд бүртгэлтэй үнэт цаас гаргагч нь Монгол болон Англи хэл дээр гаргаж ирүүлнэ.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* 1. Үнэт цаас гаргагч нь санхүү, үйл ажиллагааны тайлангийн мэдээллийг Хорооноос баталсан “Үнэт цаасны бүртгэлийн журам”-ын дөрөвдүгээр хавсралтын маягт 1, маягт 2-ын дагуу ирүүлнэ. Түүнчлэн доорх мэдээллийг жил, хагас жилийн үйл ажиллагааны тайланд тусгаж ирүүлнэ. Үүнд:

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* + 1. үнэт цаас гаргагчийн бүтэц (толгой, охин, хараат, зэргэлдээ компаниуд, тэдгээрийн хувь эзэмшлийн талаар) холбоотой талуудын санхүүгийн гүйлгээний талаарх мэдээлэл;
    2. үнэт цаас гаргагч нь (Банк, Даатгал, Банк бус санхүүгийн байгууллага, болон Үнэт цаасны компани) төлбөрийн чадвар, зохистой харьцааны шалгуур үзүүлэлтийн тайланг санхүүгийн тайлангийн хамт журмын 3.2-т заасан хугацаанд ирүүлнэ.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* + 1. үнэт цаас гаргагч нь өөрийн гаргасан хувьцааг эргүүлэн худалдан авч, хүчингүй болгох замаар хувь нийлүүлсэн хөрөнгийн хэмжээг бууруулах, компанийн алдагдал тухайн тайлант үеийн эцэст өөрийн хөрөнгийн 30 хувиас хэтрэх, компанийн өр нь хоёр жил дараалан өөрийн хөрөнгөөс илүү болж, хасах утгатай болох нөхцөл байдал үүсэхээс урьдчилан сэргийлж, энэхүү нөхцөл байдал үүссэн тохиолдолд авч хэрэгжүүлсэн арга хэмжээний талаар мэдээлэл;

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* + 1. тайлант хугацаанд эргүүлэн худалдан авсан халаасны хувьцааны тоо, ширхэг, ажилтнуудад хувьцаа эзэмшүүлэх хөтөлбөр хэрэгжүүлсэн, үнэт цаасаар урамшуулал олгосон талаарх мэдээлэл.
  1. Үнэт цаас гаргагч нь Хорооноос баталсан компанийн засаглалын кодексийн дагуу холбогдох бодлого, журмыг батлан мөрдүүлж, хэрэгжилтийг тайлагнана. Үүнд:

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* + 1. Үнэт цаас гаргагч нь компанийн засаглалын кодекст заасан засаглалын зарчмуудын хэрэгжилтийг жилд нэгээс доошгүй удаа “засаглалын тайлан” хэлбэрээр тайлагнах бөгөөд тайланг компанийн жилийн үйл ажиллагааны тайлан болон компанийн цахим хуудсанд байршуулж, өөрчлөлт гарсан тухай бүр шинэчилнэ.
    2. Үнэт цаас гаргагч нь компанийн засаглалын зарчмуудын хэрэгжилтийг тайлагнахдаа кодекст дурдсан зарчмуудыг хэрэгжүүлсэн эсэх, хэрэгжүүлээгүй бол яагаад хэрэгжүүлээгүй, түүнийг орлох бүтэц, биелүүлэх зорилт тавьсан бол хэрэгжүүлэх хугацааг кодексийн хавсралт 1 дүгээр маягтын дагуу тайлбарлах үүрэгтэй.
    3. “Үнэт цаас гаргагч нь кодексийн хэрэгжилтийн тайландаа Биржээс баталсан компанийн засаглалын кодексийн хэрэгжилтийг үнэлэх аргачлалын дагуу үнэлгээ хийж ирүүлнэ.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* 1. Биржийн үнэт цаасны бүртгэлийн I ангилалд бүртгэлтэй үнэт цаас гаргагч нь байгаль орчин, нийгэм, засаглал (цаашид “БОНЗ” гэх)-ын чиглэлээр тайлант хугацаанд авч хэрэгжүүлсэн арга хэмжээ, үйл ажиллагааны мэдээллийг хавсралт маягт 1-ийн дагуу гаргаж дараа жилийн 04 дүгээр сарын 30-ны өдрийн дотор ирүүлнэ. Биржийн үнэт цаасны бүртгэлийн II болон III ангилалд бүртгэлтэй үнэт цаас гаргагч нь БОНЗ-ын тайланг дээрх тогтоосон хугацаанд сайн дурын үндсэн дээр ирүүлж болно. БОНЗ-ын тайланд дараах асуудлуудыг багтаан тайлагнана. Үүнд:

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* + 1. тогтвортой хөгжлийн менежмент системтэй холбоотой үзүүлэлтүүд гэдэгт тогтвортой хөгжлийн бодлого, бүтэц удирдлага, тайлагнал болон гишүүнчлэлтэй холбоотой асуудлууд;
    2. байгаль орчны үзүүлэлтүүд гэдэгт эрчим хүч, хүлэмжийн хий, уур амьсгалын өөрчлөлт, ус, хог хаягдал, биологийн төрөл зүйл зэрэг асуудлууд;
    3. нийгмийн үзүүлэлтүүд гэдэгт хөдөлмөрийн харилцаа, хөдөлмөрийн аюулгүй байдал, жендерийн эрх тэгш байдал, хүртээмж, олон нийтийн харилцаа, худалдан авалтын бодлого зэрэг асуудлууд;
    4. засаглалын үзүүлэлтүүд гэдэгт авлига, компанийн засаглал, комплайнс, оролцогч талуудын хамтын ажиллагаа зэрэг асуудлууд;

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* + 1. салбарын үзүүлэлтүүд гэдэгт банк, санхүү, хөдөө аж ахуй, боловсруулах үйлдвэр, барилга, уул уурхай зэрэг салбарт үйл ажиллагааг явуулж буй үнэт цаас гаргагчдад тусгайлан хамаарах асуудлууд.
  1. Хэрэв БОНЗ-ын үйл ажиллагааны тайлангийн маягтад заасан аливаа мэдээллийг үнэт цаас гаргагчаас цуглуулах, танилцуулах боломжгүй бол энэ талаарх шалтгаан болон мэдээллийг цаашид ил тод болгох талаар авч буй арга хэмжээний талаар ‘тайлбар’ ирүүлнэ.
  2. Энэ журмын 3.7-д заасан байгаль орчин, нийгэм, засаглал (БОНЗ)-ын тайланг хөндлөнгийн мэргэжлийн байгууллагаар хянан баталгаажуулж болно.

# **Үнэт цаас гаргагчийн тухай бүр нийтэд мэдээлэх мэдээлэл**

* 1. Үнэт цаас гаргагч нь тухай бүр ирүүлэх мэдээллийг Хорооны 225 дугаар тогтоолоор баталсан “Үнэт цаасны бүртгэлийн журам”-ын дөрөвдүгээр хавсралтын дөрөв, Маягт 3-ын дагуу ирүүлнэ.
  2. Биржийн үнэт цаасны бүртгэлийн I ангилалд бүртгэлтэй үнэт цаас гаргагчийн ТУЗ-ийн нарийн бичгийн дарга нь тухай бүр нийтэд мэдээлэх мэдээллийг Монгол болон Англи хэл дээр, II болон III ангилалд бүртгэлтэй үнэт цаас гаргагч нь Монгол болон сайн дурын үндсэн дээр мэдээллээ Англи хэл дээр гарган ажлын 1 өдөрт багтаан Хороо болон Биржид ирүүлж, өөрийн цахим хуудсаар дамжуулан нийтэд мэдээлэх үүрэгтэй.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* 1. Үнэт цаас гаргагч нь үнэт цаасны үнэ, ханш арилжааны хэмжээнд мэдэгдэхүйц нөлөөлж болох нөхцөл байдал үүсмэгц энэ тухай ажлын 1 өдөрт багтаан Биржид мэдэгдэж, олон нийтэд шуурхай мэдээлэх үүрэгтэй.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* 1. Үнэт цаасны зах зээлийн тухай хуулийн 56 дугаар зүйл, Хорооны “Үнэт цаасны зах зээл дэх дотоод мэдээллийн жагсаалт, түүнийг мэдээлэх журам”-ын 2 дугаар бүлэг, энэ журмаар тогтоосон хугацаат ба тухай бүр ирүүлэх мэдээлэл, дор заасан үйл явдал, хэлцэл гүйлгээний баримт мэдээлэл нь ханшид нөлөөлөх мэдээлэлд багтах бөгөөд үүгээр хязгаарлагдахгүй болно. Үүнд:

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* + 1. үнэт цаас гаргагчийн гүйцэтгэх удирдлага, ТУЗ-өөс гаргасан үнэт цаасны үнэ ханшид болон компанийн үйл ажиллагаанд нөлөөлөх шийдвэрүүд;
    2. нийт ажиллагсдын 15 болон түүнээс дээш хувьд өөрчлөлт орох буюу чөлөөлөгдөх, шилжих, шинээр ажилд орсон талаарх мэдээлэл;
    3. үнэт цаас гаргагчийн нөлөө бүхий хувьцаа эзэмшигч, түүний холбогдох этгээд, тэдгээрийн хувьцаа эзэмшилд гарсан өөрчлөлт;
    4. үнэт цаас гаргагчийн нөлөө бүхий хувьцаа эзэмшигч болон тэдгээрийн бусад компанид эзэмшиж байгаа хувьцаанд гарсан өөрчлөлтийн талаарх мэдээлэл;
    5. үнэт цаасны зах зээлийн тухай хуулийн 77 дугаар зүйлд заасан дотоод мэдээлэл эзэмшигч, түүний холбогдох этгээд, тэдгээрийн хувьцаа эзэмшилд гарсан өөрчлөлт;

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* + 1. үнэт цаас гаргагчийн эрхэлж буй үйл ажиллагааны салбарт эзлэх байр суурийн талаарх мэдээлэл, түүнд орсон өөрчлөлт;
    2. үнэт цаас гаргагчийн охин, хараат компаниудын үйл ажиллагаатай холбоотой аливаа тусгай зөвшөөрөл эзэмших болсон эсхүл түүний хүчингүй болгосон, барьцаалсан, аливаа хэлбэрээр бусдад шилжүүлсэн тухай мэдээлэл;
    3. үнэт цаас гаргагчийн борлуулалтын орлогын 20 ба түүнээс дээш хувьд нөлөөлөх үйл ажиллагаатай холбогдох аливаа тусгай зөвшөөрөл (лиценз) бэлтгэн нийлүүлэгч, худалдан авагчтай байгуулсан гэрээ хэлцлийг цуцлах, дуусгавар болгосон талаарх мэдээлэл;
    4. үнэт цаас гаргагч нь өөрийн үнэт цаасаа эргүүлэн худалдан авах, худалдан авсан хувьцаагаа бусдад шилжүүлэх, эргэлтэд гаргах тухай шийдвэрийг ирүүлнэ. шийдвэрт үнэт цаасыг худалдан авах (худалдах) зорилго, авах (эргэлтэд гаргах) хувьцааны тоо, үнэ, нийт хувьцаанд эзлэх хувь, төлбөр хийх хугацааны талаар тусгах;
    5. үнэт цаас гаргагч нь их хэмжээний хэлцэл болон сонирхлын зөрчилтэй хэлцэл хийгдсэн тохиолдолд тухайн мэдээллийг ирүүлэх;
    6. дараа жилийн үйл ажиллагааны зорилт, төлөвлөгөө, төсвийн талаарх мэдээлэл;
    7. үнэт цаасны танилцуулгад тусгагдсан төслийн хэрэгжилт өөрчлөгдсөн бол энэ тухай мэдээлэл;

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* + 1. үнэт цаас гаргагчийн санхүү, үйл ажиллагааны тайлангийн аудитын дүгнэлтэд орсон өөрчлөлт;

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* + 1. санхүүгийн чадавхын зэрэглэл тогтоох үйл ажиллагаа эрхлэх хуулийн этгээдээр санхүүгийн чадавхын зэрэглэл тогтоолгосон болон түүнд орсон түүнд орсон өөрчлөлт;

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* + 1. хууль тогтоомж, Хорооны холбогдох журамд заасан бусад мэдээлэл.

**Шинээр болон нэмж үнэт цаас гаргасан компаниудаас ирүүлэх мэдээлэл**

* 1. Олон нийтээс татсан хөрөнгөөр санхүүжүүлэх төслийг бүрэн хэрэгжүүлэх хүртэл хугацаанд татан төвлөрүүлсэн хөрөнгийн зарцуулалт, төслийн гүйцэтгэлийн тайланг улирал тутамд гаргаж, дараа сарын 15-ны дотор Биржид ирүүлнэ.
  2. Өрийн хэрэгсэл гаргасан бол Хорооны “Компанийн өрийн хэрэгслийн бүртгэлийн журам”-ын 8-д заасан мэдээллийг Биржид ирүүлнэ.
  3. Шинээр болон нэмж үнэт цаас гаргасан үнэт цаас гаргагчийн төслийн явцтай газар дээр очиж хяналт, шалгалтыг Гүйцэтгэх захирлын удирдамжийн дагуу хийж болно.

**ДӨРӨВ.ХЯНАЛТ, ХАРИУЦЛАГА**

* 1. Үнэт цаас гаргагч нь энэхүү журам болон Бүртгэлийн гэрээг зөрчсөн эсхүл хэрэгжүүлээгүй тохиолдолд дараах хариуцлагыг хүлээлгэнэ. Үүнд:
     1. анхааруулах;
     2. бүртгэлийн гэрээний дагуу хариуцлага ногдуулах;

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* + 1. үнэт цаасны ангилал бууруулж бүртгэх;
    2. нэмж үнэт цаас гаргах эрхийг хязгаарлах;

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

* + 1. үнэт цаасны арилжаа зогсоох саналыг хороонд хүргүүлэх;
    2. үнэт цаасыг бүртгэлээс хасах.
  1. Журмын 4.1-д заасан зөрчлийн дагуу анхааруулга авсан үнэт цаас гаргагч нь зөрчлийг арилгах төлөвлөгөө, зөрчлийг арилгасан тухай тайланг заасан хугацаанд ирүүлэх үүрэгтэй.
  2. Анхааруулах арга хэмжээг цаасаар болон цахим хэлбэрээр хүргүүлж болно.
  3. Үнэт цаас гаргагчаас ирүүлсэн тайлан, тайлбар, хэрэгжүүлсэн арга хэмжээг хангалтгүй гэж үзсэн тохиолдолд Бирж нь нэмэлт тайлбар, тодруулга ирүүлэхийг шаардаж болно.
  4. Үнэт цаас гаргагчид ногдуулсан хариуцлагын арга хэмжээ, түүний шалтгаан болон хэрэгжилтийн талаар Бирж өөрийн цахим хуудсаар дамжуулан олон нийтэд мэдээлнэ.
  5. Үнэт цаас гаргагчийн гаргасан зөрчлийг харгалзан дээрх хариуцлагын хэлбэрүүдийг заавал шат дараалан оногдуулахгүй байж болно.
  6. Биржээс шаардлагатай гэж үзсэн тохиолдолд үнэт цаас гаргагчийн ажлын байранд газар дээрх шалгалтыг хийж болно.

**ТАВДУГААР БҮЛЭГ.МАРГААН ШИЙДВЭРЛЭХ**

* 1. Үнэт цаас гаргагч нь Биржээс гаргасан аливаа мэдэгдэл, шийдвэрийг эс зөвшөөрвөл хүлээн авснаас хойш ажлын 10 өдрийн дотор холбогдох эрх бүхий этгээдэд гомдол гаргаж болно.

*/Төлөөлөн удирдах зөвлөлийн 2024 оны ... дугаар сарын ...-ны өдрийн ... дугаар тогтоолын хавсралтаар нэмэлт, өөрчлөлт оруулсан/*

---о0о---